b'\n_START_ARTICLE_\nH\xc3\xa4t\xc3\xa4l\xc3\xa4\n_START_SECTION_\nHistoria\n_START_PARAGRAPH_\nJuho Isoh\xc3\xa4t\xc3\xa4l\xc3\xa4 ilmoitti kunnioittaen Oulun maistraatille 18.1.1938 aikovansa harjoittaa kalan ja omenan kauppaa Oulun kauppatorilla. Tuosta p\xc3\xa4iv\xc3\xa4st\xc3\xa4 voi katsoa H\xc3\xa4t\xc3\xa4l\xc3\xa4 Oy:n historian alkaneen. Vuonna 2005 Oulun Kaakkuriin valmistui l\xc3\xa4hes 5000 neli\xc3\xb6n uudet toimitilat.\n_START_SECTION_\nTuotteet\n_START_PARAGRAPH_\nH\xc3\xa4t\xc3\xa4l\xc3\xa4n tunnetuimmat tuotteet ovat v\xc3\xa4hitt\xc3\xa4iskaupasta saatavat Kalavalmis ja K\xc3\xa0laCarte -nimikkeill\xc3\xa4 tunnetut kalavalmisteet. Yritys valmistaa tuotteita my\xc3\xb6s suurkeitti\xc3\xb6iden k\xc3\xa4ytt\xc3\xb6\xc3\xb6n. Tuotteiden valmistukseen tarvittavat raaka-aineet saadaan muun muassa Pohjois-Norjan vuonoilta tuoreena.\n_START_SECTION_\nMuuta\n_START_PARAGRAPH_\nOululainen Kasvishovi Oy on erillinen yritys, joka vuonna 1987 eriytettiin H\xc3\xa4t\xc3\xa4l\xc3\xa4 Oy:st\xc3\xa4. Yhti\xc3\xb6ll\xc3\xa4 on sama omistajakunta. Kasvishovi on hedelm\xc3\xa4- ja vihannestukkuliike valmistaen omia Hovin salaattituotteita. Kasvishovi on osa Suomen Palvelutukkurit ketjua.'